संत एंसलम स्कूल के पुराने छात्र एक-दूजे से मिले
अजमेर|संत एंसलमस्कूल के 1995 बैच के छात्रों का एक मिलन कार्यक्रम रविवार को स्कूल में आयोजित किया गया। कार्यक्रम में देश एवं विदेश से आए छात्रों ने भाग लिया। खास बात यह रही कि सुबह 12 बजे सभी छात्र स्कूल परिसर में स्कूल यूनिफार्म पहने हुए एकत्रित हुए। सन् 1995 सत्र के अध्यापकों का माल्यार्पण कर सम्मान किया गया। सम्मानित हुए अध्यापकों में शरतचंद्र सक्सेना,आरपी शर्मा, अनूप माथुर, तेजपाल सिंह सोलंकी, रविंद्र शर्मा, आरसी बीजावत केएल गुप्ता शामिल थे। शिक्षक अनूप माथुर ने 45 मिनट की क्लास भी ली। उन्होंने पूर्व छात्रों से कहा कि जीवन क्षणभंगुर है। कल का किसी को पता नहीं है, इसलिए ऐसे जिएं कि आपकी याद सदा बनी रहे। नरेश मधुकर ने बताया कि सभी छात्राें ने गुरुजनों का आशीर्वाद लिया।
mag_Deva hin_Deva